section_heading: Povijest
paragraph_text: Sliku je naručio Adelin muž, bečki Židov i industrijalac koji se obogatio proizvodnjom šećera, Ferdinand Bloch-Bauer. Bio je veliki patron umjetnika i njegova supruga je jedina koju je Gustave Klimt naslikao dvaput. Prvu sliku je Klimt naslikao još 1907. godine, Portret Adele Bloch-Bauer I. Adele Bloch-Bauer je preminula od meningitisa 1925. godine i u svojoj oporuci je preporučila suprugu da slike donira Nacionalnoj galeriji Austrije.<ref>[Bloch-Bauer 1945 testament], Arthistory.about.com Pristupljeno 5. litopada 2016. Kada je Nacistička Njemačka anektirala Austriju 1938. godine, Ferdinand Bloch-Bauer je pobjegao u Prag i naposljetku završio u Zurichu. Većina njegove imovine je opljačkana, a slika je završila u Nacionalnoj galeriji Belvedere u Beču 1941. god. Ferdinand Bloch-Bauer je preminuo u Zurichu 1945. godine, a u svojoj oporuci je svu svoju imovinu, uključujući i Klimtove slike, ostavio nećacima i nećakinjama.